1. Navikinės ligos diagnozavimo, nustatymo arba stebėsenos būdas, ligos, b e s i s k i r i a n č i o s padidėjusia naviko antigeno klaudino-6 (CLDN6) raiška, kur minėtas būdas apima vieno ar daugiau parametrų, parinktų iš grupės, susidedančios iš:

(i) nukleorūgšties, kuri koduoja peptidą, apimantį naviko antigeno aminorūgščių seką, ir

(ii) peptido, apimančio naviko antigeno aminorūgščių seką,

aptikimą ir/arba kiekio nustatymą biologiniame mėginyje, išskirtame iš paciento,

kur minėtas naviko antigenas apima aminorūgščių seką, koduojamą nukleorūgšties, kuri apima nukleorūgšties seką, nurodytą sekų sąrašo SEQ ID Nr. 1,

kur minėta navikinė liga yra liga, pasirinkta iš grupės, kurią sudaro skrandžio vėžys, kepenų vėžys, kasos vėžys, galvos ir kaklo vėžys, tulžies latakų vėžys ir šlapimo pūslės vėžys.

2. Būdas pagal 1 punktą, kur biologinis mėginys yra iš audinio arba organo, kurio ląstelės, kai audinyje ar organe nėra navikų, nevykdo minėto naviko antigeno ir/arba nukleorūgšties, koduojančios minėtą naviko antigeną, raiškos.

3. Būdas pagal 1 arba 2 punktą, kur aptikimas ir/arba kiekio nustatymas apima:

(i) biologinio mėginio kontaktavimą su agentu, kuris specifiškai rišasi su nukleorūgštimi arba peptidu, kuriuos reikia aptikti ir/arba kurių kiekį reikia nustatyti, ir

(ii) komplekso tarp agento ir nukleorūgšties arba peptido, kurie turi būti aptikti arba kurių kiekis turi būti nustatytas, susidarymo nustatymą ir/arba jo kiekio nustatymą.

4. Būdas pagal 3 punktą, kur (i) agentas, kuris specifiškai rišasi su nukleorūgštimi, apima oligonukleotidą, kuris specifiškai hibridizuojasi su minėta nukleorūgštimi, ir (ii) agentas, kuris specifiškai rišasi su peptidu, apima antikūną, kuris specifiškai rišasi su minėtu peptidu.

5. Būdas pagal 4 punktą, kur agentas papildomai apima aptikimo žymę.

6. Diagnostinio testo rinkinio panaudojimas taikant būdą pagal bet kurį iš 1-5 punktų,

šis rinkinys apima agentą, kuris specifiškai rišasi su

(i) nukleorūgštimi, kuri koduoja peptidą, apimantį naviko antigeno aminorūgščių seką, ir/arba

(ii) peptidą, apimantį naviko antigeno aminorūgščių seką,

kur minėtas naviko antigenas apima aminorūgščių seką, koduojamą nukleorūgšties, kuri apima nukleorūgščių seką, nurodytą sekų sąrašo SEQ ID Nr. 1, kur agentas, pageidautina, papildomai apima aptikimo žymę, kur minėta navikinė liga yra liga, parinkta iš grupės, kurią sudaro skrandžio vėžys, kepenų vėžys, kasos vėžys, galvos ir kaklo vėžys, tulžies latakų vėžys ir šlapimo pūslės vėžys.

7. Būdas pagal bet kurį iš 1-5 punktų arba naudojimas pagal 6 punktą, kur naviko antigenas apima aminorūgščių seką, nurodytą sekų sąrašo SEQ ID Nr. 2.